CELEX: 32015D1085
Language: ro
Date: 2015-07-02 00:00:00
Title: Decizia de punere în aplicare (UE) 2015/1085 a Comisiei din 2 iulie 2015 privind o măsură luată de către Suedia, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a mașinilor de tăiat lemne de foc Hammars vedklipp 5,5 hk și Hammars vedklipp 7,5 hk fabricate de Hammars Verkstad AB. [notificată cu numărul C(2015) 4428] (Text cu relevanță pentru SEE)

4.7.2015   
            
            
               RO
            
            
               Jurnalul Oficial al Uniunii Europene
            
            
               L 175/124
            
         DECIZIA DE PUNERE ÎN APLICARE (UE) 2015/1085 A COMISIEI
   din 2 iulie 2015
   privind o măsură luată de către Suedia, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a mașinilor de tăiat lemne de foc Hammars vedklipp 5,5 hk și Hammars vedklipp 7,5 hk fabricate de Hammars Verkstad AB.
   
      
         [notificată cu numărul C(2015) 4428]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
   întrucât:
   
               (1)
            
            
               Suedia a informat Comisia cu privire la o măsură de interzicere a introducerii pe piață a mașinilor de tăiat lemne de foc Hammars vedklipp 5,5 hk și Hammars vedklipp 7,5 hk fabricate de Hammars Verkstad AB, Lustebo 40, SE-790 20 Grycksbo, Suedia.
            
         
               (2)
            
            
               Mașinile de tăiat lemne de foc purtau marcajul CE, în conformitate cu Directiva 2006/42/CE.
            
         
               (3)
            
            
               Motivul luării măsurii, prezentat de Suedia, a fost neconformitatea mașinilor de tăiat lemne de foc cu cerințele esențiale de sănătate și siguranță prevăzute la punctele 1.1.2 (Principiile integrării siguranței) și 1.3.7 (Piese mobile) din anexa I la Directiva 2006/42/CE, deoarece mașinile nu dispun de apărătoare și dispozitive de protecție împotriva riscurilor legate de piesele mobile.
            
         
               (4)
            
            
               Comisia a invitat Hammars Verkstad AB să-și prezinte observațiile cu privire la măsura luată de către Suedia.
            
         
               (5)
            
            
               Hammars Verkstad a răspuns Comisiei că tăietorul de bușteni, care înlocuia atât un ferăstrău, cât și un despicător de bușteni special, prezenta, ca sistem, un risc mult mai scăzut de rănire a operatorului. Comisia a cerut producătorului documente justificative care să susțină argumentul referitor la clasificarea în funcție de risc, ca parte a evaluării conformității efectuate. Nu s-a primit niciun răspuns.
            
         
               (6)
            
            
               Examinarea elementelor de probă furnizate de Suedia demonstrează că mașinile de tăiat lemne de foc Hammars vedklipp 5,5 hk și Hammars vedklipp 7,5 hk, fabricate de Hammars Verkstad AB, Lustebo 40, SE-790 20 Grycksbo, Suedia, nu respectă cerințele esențiale de sănătate și siguranță prevăzute în Directiva 2006/42/CE și că această neconformitate generează riscuri grave de rănire a utilizatorilor. Prin urmare, este oportun să se considere că măsura luată de Suedia este justificată,
            
         ADOPTĂ PREZENTA DECIZIE:
   Articolul 1
   Măsura luată de Suedia de interzicere a introducerii pe piață a mașinilor de tăiat lemne de foc Hammars vedklipp 5,5 hk și Hammars vedklipp 7,5 hk, fabricate de Hammars Verkstad AB, Lustebo 40, SE-790 20 Grycksbo, Suedia, este justificată.
   Articolul 2
   Prezenta decizie se adresează statelor membre.
   
      Adoptată la Bruxelles, 2 iulie 2015.
      
         
            Pentru Comisie
         
         Elżbieta BIEŃKOWSKA
         
            Membră a Comisiei
         
      
   
   
      (1)  JO L 157, 9.6.2006, p. 24.